EELNÕU

JÕELÄHTME VALLAVOLIKOGU

O T S U S

Jõelähtme …. oktoober 2024 nr

**Perioodiks 2025-2035 tänavavalgustuse renoveerimiseks ja kasutusrendile andmiseks riigihanke väljakuulutamiseks ning üle ühe eelarveaasta tähtajaga hankelepingute sõlmimiseks loa andmine**

Tänavavalgustus on inimeste elukeskkonna oluline osa, et tagada elanikele turvaline elukeskkond. Jõelähtme vallale kuulub tänavavalgustuse võrk, mis hõlmab tänasel päeval rohkem kui 2800 valgustit. Valla tänavavalgustuse säästlikumaks ja keskkonnasõbralikumaks muutmise eesmärgil on Jõelähtme vald viimaste aastatel muutnud tänavavalgustust säästlikumaks ja keskkonnasõbralikumaks, vahetades välja ebeefektiivseid ja rajades uusi valgustuslahendusi kaasaegsete LED valgustite baasil. Tänaseks päevaks on rohkem kui pooled valla tänavavalgustuseks kasutatavatest valgustitest LED valgustid. Vallavalitsus soovib ka tänavavalgustusele kuluva ressursi osas saavutada suuremat kokkuhoidu. Kindlasti aitaks sellele kaasa see kui valla tänavavalgustus viia täielikult üle säästlikele ja tarka juhtimist võimaldavatele LED valgustitega tänavavalgustussüsteemidele. Mis omakorda eeldab valla tänavavalgustusvõrgu ulatuslikku rekonstrueerimist ja uuendamist, et tekkida saaks valla jaoks säästlik ja tehnilistele nõudmistele vastav, ehk jätkusuutlik, tänavavalgustusvõrk koos selle targa juhtimissüsteemiga.

Eeltoodu paremaks realiseerimiseks soovib Jõelähtme Vallavalitsus korraldada riigihanke, et leida valla omandis oleva tänavavalgustuse renoveerimiseks ja selle edasiseks pikemaajaliseks efektiivse haldamiseks sobiv partner. Hanke võtjale antaks valla tänavavalgustuse taristu 10 aastaks hallata. Haldamine sisaldaks tänavavalgustusele kuluva elektrienergia ja võrguteenuste eest tasumist, valgustite vahetust, valgustite juhtimist ja juhtimissüsteemi renoveerimist, kaugjuhtimissüsteemi väljaarendamist, riketele reageerimist ja nende kõrvaldamist, aga samuti vajadusel uute valgustuspunktide rajamist.

Arvestades eeltoodut ja võttes aluseks kohaliku omavalitsuse korralduse seaduse § 22 lõike 1 punkti 8, kohaliku omavalitsuse üksuse finantsjuhtimise seaduse § 28 lõike 3, Jõelähtme Vallavolikogu 12.09.2006 määruse nr 29 “Jõelähtme vallavara valitsemise kord” § 8 punkti 4, Jõelähtme Vallavolikogu

**o t s u s t a b:**

1. Nõustuda Jõelähtme vallale kuuluva tänavalgustuse rekonstrueerimiseks ja selle 10 aastaseks perioodiks (2025 kuni 2035) kasutusrendile andmiseks Jõelähtme Vallavalitsuse poolt riigihanke väljakuulutamisega.
2. Lubada punktis 1 nimetatud riigihanke tulemusel Jõelähtme Vallavalitsusel sõlmida perioodiks 2025 kuni 2035 üle ühe eelarveaasta tähtajaga hankelepinguid.
3. Käesoleva otsuse peale võib esitada vaide Jõelähtme Vallavolikogule (Postijaama tee 7, Jõelähtme küla, Jõelähtme vald Harjumaa) haldusmenetluse seaduses sätestatud korras 30 päeva jooksul, arvates päevast, millal isik vaidlustatavast otsusest teada sai või oleks pidanud teada saama, või esitada kaebuse Tallinna Halduskohtule (Pärnu mnt 7, Tallinn) halduskohtumenetluse seadustikus sätestatud korras 30 päeva jooksul, arvates otsuse teatavakstegemisest.
4. Otsus jõustub teatavakstegemisest.

Väino Haab

vallavolikogu esimees